Δημήτριος Οπρόπουλος

Ο Δημήτριος Οπρόπουλος (1921 - 22 Ιουλίου 1987DEMETRIOS OPROPOULOS, 25 Ιουλίου 1987, AP μέσω The New York Times) ήταν συνταγματάρχης του ελληνικού στρατού με σημαντική αντιδικτατορική δράση.

 Βιογραφικά στοιχεία 

Γεννήθηκε στα Γιαννιτσά. Εισήλθε στην Στρατιωτική Σχολή Ευελπίδων το 1937, από την οποία αποφοίτησε ως αρχηγός της τάξης του.Βασίλης Ραφαηλίδης, Ιστορία (κωμικοτραγική) του Νεοελληνικού κράτους 1830 - 1974, εκδόσεις του Εικοστού Αιώνα, 2010, σελ. 412 Συμμαθητές του υπήρξαμ οι πραξικοπηματίες Γεώργιος Παπαδόπουλος, ο Ιωάννης Λαδάς και ο Νικόλαος Μακαρέζος. 

Συμμετείχε στον ελληνοιταλικό πόλεμο. Την εποχή της Χούντας των Συνταγματαρχών έφερε τον βαθμό του συνταγμάταρχη ενώ υπήρξε ιδρυτής της λεγόμενης "ομάδας Οπρόπουλου", η οποία αποτελείτο από αξιωματικούς που σχεδίαζαν την κατάληψη της ΑΣΔΕΝ στο πλαίσιο του κινήματος του βασιλιά. Μετά την αποτυχία του τελευταίου αποτάχθηκε από το στράτευμα και εξορίστηκεστο Πλωμάρι Λέσβου.Τόποι εξορίας , από την εφημερίδα "Το Έθνος"  Ύστερα από ατύχημα που τον άφησε παράλυτο από την μέση και κάτω αναχώρησε για το Λονδίνο με δαπάνες του κράτους, όπου και συνέχισε την αντιδικτατορική του δραστηριότητα.Μέρες δικτατορίας, απο την εφημερίδα "Η Καθημερινή" Γι' αυτό τον λόγο η χουντική κυβέρνηση του αφαίρεσε την ελληνική ιθαγένεια. 

Κατά τη διάρκεια της μεταπολίτευσης υπήρξε άτυπος στρατιωτικός σύμβουλος του Ανδρέα Παπανδρέου. 

Στην Αίγινα, όπου διατηρούσε εξοχική κατοικία, υπάρχει δρόμος που φέρει το όνομά του, όπως και στην γενέτειρά του, τα Γιαννιτσά. Ήταν παντρεμένος και είχε αποκτήσει μια κόρη.

 Παραπομπές 

Κατηγορία:Έλληνες αξιωματικοί του πεζικού
Κατηγορία:Αντιδικτατορικός αγώνας